

REPUBLIKA HRVATSKA

SISAČKO-MOSLAVAČKA ŽUPANIJA

GRAD KUTINA

UPRAVNI ODJEL ZA DRUŠTVENE

DJELATNOSTI, SOCIJALNU SKRB

I CIVILNO DRUŠTVO

Trg kralja Tomislava 12, 44320 Kutina

Tel: 044/692-040 Fax:044/683-463

KLASA: 551-01/24-01/14

URBROJ: 2176-3-07/02-24-2

Kutina, 28. listopada 2024. godine

Temeljem Odluke o isplati jednokratne novčane potpore za umirovljenike s područja Grada Kutine u 2024. godini (KLASA: 551-01/24-01/14, URBROJ: 2176-3-07/02-24-1) i Odluke o izvršenju Proračuna Grada Kutine za 2024. godinu, Upravni odjel za društvene djelatnosti, socijalnu skrb i civilno društvo raspisuje

**Javni poziv umirovljenicima i osobama s invaliditetom koji primaju osobnu invalidninu s područja Grada Kutine o ostvarivanju prava na jednokratnu novčanu potporu u 2024. godini**

Pozivaju se umirovljenici Grada Kutine čija mirovina pripada kategoriji umirovljenika koji su korisnici starosnih, prijevremenih starosnih i obiteljskih mirovina, korisnika invalidskih mirovina zbog opće nesposobnosti za rad koji nisu u radnom odnosu, a čije mirovine iznose do 365,00 Eura, kao i osobe s invaliditetom koje primaju osobnu invalidninu – inkluzivni dodatak do 365,00 Eura da mogu ostvariti pravo na jednokratnu novčanu potporu za božićne blagdane.

U mirovinsko primanje uračunava se iznos mirovine iz obveznog mirovinskog osiguranja, iznos dokupljene mirovine čija je isplata preuzeta prema Zakonu o nastavku isplate dokupljenih mirovina i drugi dodaci koji se isplaćuju uz mirovinu, osim naknade zbog tjelesnog oštećenja i doplatka za pomoć i njegu.

Pravo na jednokratnu novčanu potporu ostvaruju svi umirovljenici i osobe s invaliditetom koji primaju osobnu invalidninu / inkluzivni dodatak, a imaju prebivalište na području Grada Kutine.

Iznos jednokratne novčane potpore po umirovljeniku rangiran je prema visini mirovine / uključujući i inozemne mirovine i to:

od 0,00 - 249,99 eura - 60,00 eura potpore

od 250,00 - 365,00 eura - 50,00 eura potpore

**KAKO OSTVARITI PRAVO NA JEDNOKRATNU NOVČANU POTPORU:**

Da bi ostvarili pravo ***zainteresirani umirovljenici koji ostvaruju pravo na isplatu jednokratne novčane potpore dostaviti će na mail adresu*** [drustvene@kutina.hr](mailto:drustvene@kutina.hr) ,ili **u pisarnicu ili u**  **Upravni odjel za društvene djelatnosti, socijalnu skrb i civilno društvo, soba br. 14 i 15, svaki radni dan od 08,00 do 14,00 sati i to od 31.10. do 15.11. 2024. godine. , ako zahtjev NISU podnijeli za Uskrs u 2024.godini :**

* Tiskanicu zahtjeva ( dostupna na mrežnim stranicama Grada Kutine i u pisarnici – soba br. 3)
* Presliku osobne iskaznice ili uvjerenje o prebivalištu – na uvid,
* Presliku odreska od isplate mirovine ( ne stariji od tri mjeseca ) i
* Presliku tekućeg računa ili zaštićenog računa

Upravni odjel za društvene djelatnosti,

socijalnu skrb i civilno društvo